Ambulansepersonell

Ambulansepersonell en fellesbetegnelse på alt personell som tjenestegjør på en ambulanse. 

Krav til ambulansepersonell er i dag hjemlet i akuttmedisinforskriften."Ambulansebiler som yter ambulansetjenester skal være bemannet med minst to personer, hvorav minst én skal ha autorisasjon som ambulansearbeider. Der det er bare én ambulansearbeider, må den andre personen ha autorisasjon eller lisens som helsepersonell og nødvendig ambulansefaglig kompetanse. Begge personene skal ha førerkort for kjøretøyklassen og kompetansebevis for førere av utrykningskjøretøy."De fleste som arbeider i ambulansetjenesten i Norge i dag har fagbrev og autorisasjon som ambulansearbeider.Ambulansepersonellets Yrkesorganisasjon – AMPY Mange har tatt videre høgskoleutdanning som nasjonal paramedic. Disse benytter tittelen paramedic. Nasjonal paramedic består av en årsenhet på 60 studiepoeng og tilbys blant annet av NTNU i Gjøvik. Utdanningen ble opprettet med pilotkull våren 2003. Utdanningen var da på 90 studiepoeng.

Ambulansepersonell med bachelor i paramedisin kan også søke om autorisasjon som ambulansearbeider. Det er 17. september 2021 kommet forslag fra regjeringen om opprettelse av egen autorisasjon for paramedisinere.

Sykepleiere kan på visse vilkår også søke om autorisasjon som ambulansearbeider, ved å dokumentere relevant praksis og tilleggsutdannelse.

Ambulansepersonell som ikke har autorisasjon som ambulansearbeider jobber som ambulanseassistent. Disse har som oftest annen helsefaglig bakgrunn, som for eksempel medisinstudenter eller sykepleiere. 

Opplæring og spesifikke krav til bakgrunn for å jobbe som vikar kan variere i de forskjellige helseforetak.

 Yrkestitler 

 Ambulansearbeider
 Nasjonal paramedic
 Paramedisiner

 Foreninger 

 Fagforbundet
 Ambulansepersonellets Yrkesorganisasjon – AMPY 
 Norsk Paramedicforening
EMS Norway 

Referanser

Kategori:Helsepersonell
Kategori:Ambulanse